**eTwinning project 2021-22**

**ΤΙΤΛΟΣ: Kύπρος μου**

**Σύντομη περιγραφή**

Ένα σύντομο έργο διάρκειας 7 μηνών σε μια συνεργασία κυπριακών  σχολείων. Οι μαθητές και οι εκπαιδευτικοί γνωρίζονται και χρησιμοποιούν την πλατφόρμα του eTwinning για επικοινωνία και συνεργασία, δημιουργία συλλογικών προϊόντων ώστε να ευαισθητοποιηθούν στο θέμα του πολιτισμού γνωρίζοντας τον πολιτιστικό πλούτο της πατρίδας μας.

**ΣΤΟΧΟΙ**

Οι μαθητές θα έχουν την ευκαιρία να ερευνήσουν, να περιγράψουν , να μοιραστούν, να γράψουν και να παρουσιάσουν πληροφορίες και δημιουργίες για τα ήθη, έθιμα και τις παραδόσεις της Κύπρου μέσα από ποικιλία δραστηριοτήτων.

* μελετούν και παρουσιάζουν ομαδικά τις παραδοσιακές κυπριακές φορεσιές, κεντήματα, εργαλεία, οικιακά σκεύη, ποτά και φαγητά παραδοσιακά επαγγέλματα, παιχνίδια κεντήματα και τη γαστρονομία του νησιού (εδέσματα και ποτά)
* παρουσιάζουν σε συνεργατικές δραστηριότητες ήθη και έθιμα
* παρουσιάζουν και δημιουργούν  παραδοσιακά κυπριακά τραγούδια (κάλαντα, τσιαττιστά) και χορούς
* παίζουν παραδοσιακά παιχνίδια
* ανταλλάζουν ευχετήριες κάρτες τα Χριστούγεννα
* εικονογραφούν ένα παραδοσιακό κυπριακό παραμύθι

Βασικές ικανότητες

Πολιτιστική συνείδηση ​​και έκφραση, Ψηφιακός εγγραμματισμός, γλώσσα, δημιουργικότητα, έκφραση μέσα από τέχνες (μουσική, εικαστικής αγωγή)

Επίπεδο δυσκολίας

 Εύκολο

Ηλικίες: 7-12

**ΧΡΟΝΟΔΙΑΓΡΑΜΜΑ/ ΔΡΑΣΤΗΡΙΟΤΗΤΕΣ**

ΔΕΚΕΜΒΡΙΟΣ Χριστούγεννα

* Γνωριμία παιδιών και εκπαιδευτικών μέσα από την ανταλλαγή χειροποίητων καρτών που θα ταχυδρομήσουν στα άλλα σχολείο και ηλεκτρονικών χριστουγεννιάτικων ευχετήριων καρτών που θα ανεβάσουν στην πλατφόρμα (εργαλείο Canva)

ΙΑΝΟΥΑΡΙΟΣ Χριστούγεννα /Πρωτοχρονιά

1. Live meeting στην πλατφόρμα του eTwinning για να τραγουδήσουν μαζί χριστουγεννιάτικα κάλαντα
2. Παρουσίαση παραδοσιακών χριστουγεννιάτικων/χειμερινών εδεσμάτων, γλυκών και ποτών (π.χ. χριστόψωμο, κουλούρια, βασιλόπιτα, κρασί, ζιβανία, παστελάκι, τραχανάς κ.α)

* Συνταγή (υλικά, τρόπος παρασκευής, ψήσιμο)
* Τόπος παρασκευής
* Έθιμα και παραδόσεις για την παρασκευή τους

1. Παραδοσιακά κάλαντα: οι μαθητές τραγουδούν παραδοσιακά κάλαντα και ανεβάζουν τα βίντεο τους στην πλατφόρμα του  eTwinning

Προϊόν: e book για παραδοσιακά χριστουγεννιάτικα/χειμερινά εδέσματα, γλυκά και ποτά (εργαλείο Canva ή Story Jumber)

ΦΕΒΡΟΥΑΡΙΟΣ

Μελέτη και παρουσίαση παραδοσιακών κυπριακών επαγγελμάτων (π.χ. τσαγκάρης, μεταξάς, τσαεράς, υφάντρια, σαμαράς, καλαθάς, ταλιαδώρος, γανωματάς, πεταλωτής, παπλωματάς, αργυροχόος, πιτσιακσιής, καλαντζής, βοσκός)

Προϊόν: μικρού μήκους ταινία για τα κυπριακά παραδοσιακά επαγγέλματα (εργαλείο Κizoa ή Wondershare)

ΜΑΡΤΙΟΣ Καθαρά Δευτέρα/ Απόκριες

* Δημιουργία χαρταετών με μοτίβα από κυπριακά υφαντά και κεντήματα στο μάθημα της Τέχνης
* Live meeting στην πλατφόρμα του eTwinning για αποκριάτικο πάρτι

Προϊόν: virtual exhibition των χαρταετών των παιδιών (εργαλείο Padlet)

ΑΠΡΙΛΙΟΣ Πάσχα

* Παρουσίαση Πασχαλινών παιχνιδιών. Κάθε σχολείο παρουσιάζει ένα παιχνίδι το βιντεογραφεί και ανεβάζει το βίντεο στην πλατφόρμα του eTwinning (ονομασία, τίτλος, οδηγίες) π.χ. αυγουλοδρομίες, σακουλοδρομίες, κάμηλος, αυκά αυκά πουλώ τα, ζίζιρος κλπ
* Live meeting στην πλατφόρμα του eTwinning για να τραγουδομαχίες με τσιαττιστά
* Πασχαλινά ήθη και έθιμα. Κάθε σχολείο παρουσιάζει ένα έθιμο με κείμενο και ζωγραφιά (π.χ. κόκκινα αυγά, αυκωτές, φλαούνες, λαμπρατζιά, επιτάφιος, μικρή Ανάσταση -χτύπημα σκάμνων, τσιαττιστά, παιχνίδια της Λαμπρής κ.α)

Προϊόν: e book για παραδοσιακά Πασχαλινά έθιμα (εργαλείο Canva ή Story Jumber)

ΜΑΪΟΣ

* Κάθε σχολείο παρουσιάζει σε βίντεο ένα παραδοσιακό κυπριακό χορό και το ανεβάζει στην πλατφόρμα του eTwinning
* Oι μαθητές γνωρίζουν και παρουσιάζουν τις παραδοσιακές κυπριακές στολές και τις ονομασίες κάθε ρούχου, εργαλεία, αντικείμενα και κουζινικά σκέυη (π.χ. τσέστος, τατσιά, μπρίκι, δρεπάνι, κούζα, βούρκα, πιθκιαύλι, κοφίνα, βούφα, ανέμη κλπ). Κάθε σχολείο φτιάχνει ένα παιχνίδι online (σταυρόλεξο, παιχνίδι μνήμης, αντιστοίχηση εικόνας και λέξης, quiz κ.α.)

Εργαλεία: Kahoot, <https://learningapps.org/>

* Oι μαθητές παίζουν on line games συνεργατικά σε live meeting στην πλατφόρμα.

ΙΟΥΝΙΟΣ

Παραδοσιακό κυπριακό παραμύθι:  Οι μαθητές παρακολουθούν αφήγηση από την κ, Δωρίτα Βοσκαρίδου και εικονογραφούν ομαδικά ένα ανέκδοτο παραδοσιακό παραμύθι και ετοιμάζουν e book.

**ΑΝΑΜΕΝΟΜΕΝΑ ΑΠΟΤΕΛΕΣΜΑΤΑ**

Επισημάνετε αν σχεδιάζετε ένα τελικό προϊόν, όπως ένα δημόσιο Twinspace ή άλλους πόρους. Μπορεί εναλλακτικά να οραματίζεστε τη βελτίωση κάποιας σχολικής πρακτικής ή νέα γνώση.

1. e book για παραδοσιακά χριστουγεννιάτικα/χειμερινά εδέσματα, γλυκά και ποτά (εργαλείο Canva ή Story Jumber)
2. μικρού μήκους ταινία για τα κυπριακά παραδοσιακά επαγγέλματα (εργαλείο Κizoa ή Wondershare)
3. virtual exhibition των χαρταετών των παιδιών (εργαλείο Padlet)
4. e book για παραδοσιακά Πασχαλινά έθιμα (εργαλείο Canva ή Story Jumber)
5. e book Παραδοσιακό κυπριακό παραμύθι (εργαλείο Canva ή Story Jumber)

|  |
| --- |
| **ΣΧΟΛΕΙΑ- ΣΥΝΕΡΓΑΤΕΣ** |
| **Α ΔΗΜΟΤΙΚΟ ΚΑΤΩ ΠΟΛΕΜΙΔΙΩΝ ΠΑΝΑΓΙΑΣ ΕΥΑΓΓΕΛΙΣΤΡΙΑΣ** |
| **ΔΗΜΟΤΙΚΟ ΣΧΟΛΕΙΟ ΛΕΜΕΣΟΥ ΣΤ΄ (ΚΑ) - ΑΓΙΟΥ ΝΙΚΟΛΑΟΥ** |
| **ΔΗΜΟΤΙΚΟ ΣΧΟΛΕΙΟ ΥΨΩΝΑ Γ΄ -ΑΓ. ΣΑΒΒΑ** |
| **11O ΓΥΜΝΑΣΙΟ ΘΕΣΣΑΛΟΝΙΚΗΣ** |
| **ΔΗΜΟΤΙΚΌ ΣΧΟΛΕΊΟ ΚΆΤΩ ΠΟΛΕΜΙΔΙΏΝ ΚΗ΄ ΑΡΧΑΓΓΈΛΟΥ ΜΙΧΑΉΛ,** |
| **ΔΗΜΟΤΙΚΌ ΣΧΟΛΕΊΟ ΑΓΊΑΣ ΝΆΠΑΣ-ΑΝΤΏΝΗ ΤΣΌΚΚΟΥ** |
| **ΔΗΜΟΤΙΚΟ ΣΧΟΛΕΙΟ ΛΕΜΕΣΟΥ ΣΤ΄ (ΚΑ) - ΑΓΊΟΥ ΝΙΚΟΛΆΟΥ** |
| **ΔΗΜΟΤΙΚΟ ΣΧΟΛΕΙΟ ΛΑΤΣΙΑ Α'** |